15 януари 2014

Протокола води Владимир Джувинов

Срещата започна в 19:45. Присъстват 13 члена на Хакафе.

Стоян Германов е получил мнения на JavaScript курсисти, че членския внос от 25 лв / месец изглежда висок. Предложи пробно да се намали членския внос за срок от 2 месеца на 10 лв / месец и да се види дали наистина високата цена е проблем.

Стан се изказа в подкрепа на намаляването на месечния членски внос.

Владимир Джувинов се изказа сегашната такса от 25 лв да продължи да съществува под някаква форма / име.

Рангел предложи да се предложи стимул да се плаща редовно.

Мая предложи да се потърсят целенасочено спонсори.

Вальо е на мнение, че лаба трябва да може да се издържа само от членовете.

Стефан Чеканов припомни, че клуба сме го създали за благото на града (и така сме казали в устава). Също е на мнение, че понякога безплатното (курс) не се цени.

Иван Джеферов изчете други възможни стратегии: партита с вход, брандирани продукти, лавка.

Стив припомни и опцията за про-членове.

Данчо: за декември и януари бюджета е минус. За този месец сме събрали 350 лв до днес.

Иван Джеферов: От Пловдив фрий тур търсят място за среща 2-3 пъти месечно за 10 човека, можем да им предложим оферта.

Стан предложи да решим базов наем за залата: 30 лв /час.

Имаме капацитет за още 5 нов про члена.

Решихме този уикенд да си направим ЛАН-парти.